**คํารับรองการปฏิบัติตามเงื่อนไขการรับทุนสนับสนุนงานมูลฐาน (Fundamental Fund)**

**ประจำปีงบประมาณ พ.ศ. 2567**

**มหาวิทยาลัยแม่โจ้**

เพื่อให้เป็นไปตามข้อ 4 แห่งระเบียบมหาวิทยาลัยแม่โจ้ ว่าด้วยการควบคุมการเบิกจ่ายเงินอุดหนุนการวิจัย (ฉบับที่ 2) พ.ศ. 2567

แผนงานวิจัย/ชุดโครงการวิจัย/โครงการวิจัย เรื่อง....................................................... ....................................................................................................................................................................... ประจำปีงบประมาณ พ.ศ. 25....... โดย นาย/นาง/นางสาว...................................................................... ตำแหน่ง ......................................................... ในฐานะผู้ให้คํารับรอง ขอให้คํารับรองการปฏิบัติตามเงื่อนไขการรับทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2567 ต่อมหาวิทยาลัยแม่โจ้ ดังต่อไปนี้

1. คํารับรองนี้เป็นคํารับรองฝ่ายเดียว ซึ่งมีกำหนดระยะเวลา..... ปี………เดือน ตั้งแต่วันที่ ....................... 25..... ถึงวันที่ .......................... 25.... ทั้งนี้ ผู้ให้คำรับรองสามารถขออนุมัติขยายเวลา  
   แผนงานวิจัย/ชุดโครงการวิจัย/โครงการวิจัยได้ครั้งละไม่เกิน 6 เดือน แต่ไม่เกินระยะเวลาตามคํารับรอง  
   ที่มหาวิทยาลัยแม่โจ้จัดทำกับสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)
2. ผู้ให้คํารับรองขอให้คํารับรองว่าจะปฏิบัติตามเงื่อนไขการรับทุน โดยมีรายละเอียดดังเอกสารแนบท้ายคํารับรองนี้ ดังต่อไปนี้

เอกสารแนบ 1 เอกสารการจัดสรรทุนสนับสนุนงานมูลฐาน (Fundamental Fund)

เอกสารแนบ 2 ข้อเสนอแผนงานวิจัย ชุดโครงการวิจัย หรือโครงการวิจัย

เอกสารแนบ 3 บัญชีธนาคารของผู้ให้คำรับรอง

1. ผู้ให้คํารับรอง ยินยอมที่จะให้ความร่วมมือกับสำนักวิจัยและส่งเสริมวิชาการการเกษตร สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) หรือผู้ที่ได้รับมอบหมายในการติดตาม ตรวจสอบและประเมินผล เพื่อให้บรรลุวัตถุประสงค์และเกิดประโยชน์สูงสุดจากการรับทุน
2. ผู้ให้คํารับรองจะได้รับงบประมาณเมื่อได้ลงนามในคํารับรองนี้แล้ว
3. กรณีเกิดปัญหาในการปฏิบัติเพื่อให้บรรลุวัตถุประสงค์และเกิดประโยชน์สูงสุดจากการใช้งบประมาณตามคํารับรองฉบับนี้ ผู้ให้คํารับรองจะดำเนินการแจ้งต่อสำนักวิจัยและส่งเสริมวิชาการการเกษตร เป็นหนังสือเพื่อขอคำแนะนําหรือคําวินิจฉัยโดยเร็ว ทั้งนี้ ให้มีการปรึกษาหารือร่วมกันระหว่างผู้ให้คํารับรองนั้นกับสำนักวิจัยและส่งเสริมวิชาการการเกษตร หรือสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)
4. ในกรณีที่ผู้ให้คํารับรองไม่ปฏิบัติหรือปฏิบัติไม่เป็นไปตามเงื่อนไขของการรับทุน ตามที่กำหนด  
   ในข้อ 2 ผู้ให้คํารับรองมีหน้าที่ต้องคืนงบประมาณที่ได้รับให้สำนักวิจัยและส่งเสริมวิชาการการเกษตร หรือดำเนินการอื่นตามที่สำนักวิจัยและส่งเสริมวิชาการการเกษตรกำหนด
5. ผู้ให้คํารับรองได้อ่านและเข้าใจคํารับรองนี้พร้อมเอกสารที่เกี่ยวข้องแล้ว และขอให้คํารับรองว่าจะดําเนินงานให้เกิดผลงานที่ดีตอบสนองต่อนโยบาย ยุทธศาสตร์ และแผนด้านวิทยาศาสตร์ วิจัยและนวัตกรรม ตามตัวชี้วัดเป้าหมาย ผลผลิต (Output) ผลลัพธ์ (Outcome) และผลกระทบ (Impact) ของผลงาน  
   การพัฒนาวิทยาศาสตร์ วิจัยและนวัตกรรม และผลสัมฤทธิ์สำคัญ (Objective and Key Results : OKRs) เพื่อให้เกิดประโยชน์สูงสุดต่อระบบเศรษฐกิจและสังคม เพิ่มขีดความสามารถในการแข่งขันของประเทศ พัฒนากําลังคนเพื่อตอบสนองความต้องการของการพัฒนาประเทศ และยกระดับคุณภาพชีวิตของประชาชนได้อย่างแท้จริง จึงได้ลงลายมือชื่อไว้เป็นสำคัญ

คํารับรองฉบับนี้จัดทำขึ้นเมื่อวันที่ ........................................................ 25….........

ลงชื่อ................................................................ผู้ให้คํารับรอง

(นาย/นาง/นางสาว.........................................)

ตำแหน่ง ....................................................

**เอกสารแนบ 1**

**เอกสารการจัดสรรทุนสนับสนุนงานมูลฐาน (Fundamental Fund)**

**ประจำปีงบประมาณ พ.ศ. 2567**

**มหาวิทยาลัยแม่โจ้**

**เลขที่ ..................../25......**

ตามที่มหาวิทยาลัยแม่โจ้ได้จัดสรรเงินอุดหนุนการทำกิจกรรมส่งเสริมและสนับสนุนการพัฒนาวิทยาศาสตร์ วิจัยและนวัตกรรม (ววน.) ทุนสนับสนุนงานมูลฐาน (Fundamental Fund) ที่ได้รับจากกองทุนส่งเสริมวิทยาศาสตร์ วิจัยและนวัตกรรม (กองทุนส่งเสริม ววน.) ให้กับแผนงานวิจัย/ชุดโครงการวิจัย/โครงการวิจัย เรื่อง .......................................................................................................................................... โดย นาย/นาง/นางสาว.............................................. ตำแหน่ง .......................................... ที่อยู่เลขที่ ............. หมู่ .......... ถนน......................... ตำบล .................... อำเภอ ....................... จังหวัด ....................... รหัสไปรษณีย์ .................. ซึ่งในเอกสารฉบับนี้เรียกว่า “ผู้รับงบประมาณ” โดยมีสำนักวิจัยและส่งเสริมวิชาการการเกษตร เป็นหน่วยงานบริหารจัดการงานวิจัยของมหาวิทยาลัยแม่โจ้ ซึ่งในเอกสารฉบับนี้เรียกว่า “สำนัก” และผู้รับงบประมาณตกลงที่จะดำเนินการดังต่อไปนี้

**ก. การรับเงินอุดหนุน**

ข้อ 1 ผู้รับงบประมาณตกลงรับเงินอุดหนุนเพื่อดำเนินโครงการด้านวิทยาศาสตร์ วิจัยและนวัตกรรม และส่งมอบผลลัพธ์ตามแผนด้าน ววน. ในวงเงิน ............................... บาท (................................................) โดยมีระยะเวลาดำเนินการของโครงการวิจัย ....-...(..-..) ปี.... (.......) เดือน นับตั้งแต่วันที่ ..........................25.....   
ถึงวันที่ 31 พฤษภาคม 2567

ข้อ 2 การรับเงินอุดหนุนเพื่อปฏิบัติตามคำรับรอง มีรายละเอียดดังต่อไปนี้

ผู้รับงบประมาณตกลงรับเงินอุดหนุนเพื่อการวิจัย จำนวน .........................บาท (...............................................................) ภายใน 30 (สามสิบ) วัน นับจากวันที่ลงนามในคำรับรอง

การดำเนินการให้เป็นไปตามระเบียบ หลักเกณฑ์ ของสำนัก และของคณะกรรมการส่งเสริมวิทยาศาสตร์ วิจัยและนวัตกรรม (สกสว.)

ข้อ 3 กรณีมีเงินเหลือจากการดำเนินการโครงการวิจัย รวมทั้งดอกเบี้ยทั้งหมด และผลประโยชน์ที่เกิดขึ้นระหว่างการดำเนินการตามแผนงานและโครงการ คืนให้แก่สำนักภายใน 45 (สี่สิบห้า) วันนับตั้งแต่  
วันครบกำหนดระยะเวลาดำเนินการตามที่ระบุในข้อ 1 หรือยุติลงไม่ว่าด้วยเหตุใด

ทั้งนี้ การคืนเงินให้แก่สำนักให้โอนเข้าบัญชี “เงินอุดหนุนโครงการวิจัย ปี 2567 มหาวิทยาลัยแม่โจ้” ธนาคารกรุงไทย จํากัด (มหาชน) สาขาแม่โจ้ บัญชีออมทรัพย์ เลขที่ 375-3--24065-6 พร้อมส่งหลักฐาน  
การโอนเงินคืนมายังสำนัก

สำหรับเงินอุดหนุนด้านครุภัณฑ์ให้ผู้รับงบประมาณเบิกจ่ายได้เท่าที่จ่ายจริงเท่านั้น ในกรณีที่มีเงินคงเหลือให้ผู้รับงบประมาณนําส่งคืนให้แก่สำนักภายใน 45 (สี่สิบห้า) วันนับตั้งแต่วันที่จัดซื้อเสร็จสมบูรณ์

หน้า 1

การจัดซื้อจัดจ้างครุภัณฑ์ขอให้ผู้รับงบประมาณดำเนินการจัดซื้อจัดจ้างครุภัณฑ์ตามรายการที่ระบุไว้ในคำรับรองที่ทำไว้กับสำนักให้แล้วเสร็จภายในไตรมาสที่ 3 (ภายในวันที่ 30 มิถุนายน 2567) หากไม่สามารถดำเนินการได้ ให้ผู้รับงบประมาณโอนงบประมาณครุภัณฑ์ส่วนที่ยังไม่ได้ดำเนินการจัดซื้อคืนเข้าบัญชี  
“เงินอุดหนุนโครงการวิจัย ปี 2567 มหาวิทยาลัยแม่โจ้” เพื่อโอนเข้ากองทุนส่งเสริม ววน. หรือหากมีเหตุผลและความจําเป็นขอให้ชี้แจงกลับมายังสำนัก เพื่อแจ้งต่อ สกสว. ต่อไป

ข้อ 4 ในกรณีที่ กสว. อนุมัติการยุติโครงการ ผู้รับงบประมาณต้องนําส่งเงินอุดหนุนคงเหลือพร้อมดอกเบี้ย คืนให้แก่สำนักภายใน 45 (สี่สิบห้า) วันนับตั้งแต่วันที่ได้รับแจ้งจากสำนัก

**ข. การดำเนินการ**

ข้อ 5 ผู้รับงบประมาณ ทราบ เข้าใจ และจะดำเนินการตามกฎหมาย ระเบียบ ข้อบังคับ หลักเกณฑ์ และประกาศอื่นที่เกี่ยวข้องกับคำรับรอง

ข้อ 6 ผู้รับงบประมาณ จะต้องปฏิบัติตามระเบียบ คำสั่ง หลักเกณฑ์ และข้อกำหนด ของสำนัก และคณะกรรมการส่งเสริมวิทยาศาสตร์ วิจัยและนวัตกรรม (กสว.) ที่บังคับใช้อยู่ในวันที่ทำคำรับรองนี้ และที่จะประกาศบังคับใช้ภายหน้าโดยเคร่งครัด และให้ถือว่าระเบียบ คำสั่ง หลักเกณฑ์ และข้อกำหนดดังกล่าวเป็นเงื่อนไขส่วนหนึ่งของคำรับรองนี้

ข้อ 7 ผู้รับงบประมาณ ต้องใช้เงินทุนอุดหนุนซึ่งได้รับจากสำนักตามข้อ 2 เพื่อดำเนินการตามวัตถุประสงค์ของโครงการวิจัยตามที่ตกลงในคำรับรองเท่านั้น

ในกรณีที่การดำเนินการของผู้รับงบประมาณไม่เป็นไปตามวัตถุประสงค์ของโครงการวิจัย หรือเกิด  
ข้อร้องเรียน ผู้รับงบประมาณยินยอมให้สำนักเป็นผู้วินิจฉัย หรือให้คณะกรรมการวิจัยมหาวิทยาลัยแม่โจ้พิจารณาและมีมติให้ดำเนินการ และแจ้งให้ผู้รับงบประมาณการดำเนินการแก้ไขต่อไป

ทั้งนี้ กรณีผู้รับงบประมาณไม่เห็นด้วยกับคำวินิจฉัยของสำนัก หรือ มติคณะกรรมการวิจัยมหาวิทยาลัยแม่โจ้ สามารถแจ้งขอทบทวนคำวินิจฉัย หรือขอทบทวน มติคณะกรรมการวิจัยมหาวิทยาลัยแม่โจ้ ต่อสำนักได้ภายใน 30 (สามสิบ) วันนับตั้งแต่วันที่ได้รับคำวินิจฉัย โดยคำวินิจฉัย หรือ มติของคณะกรรมการวิจัย มหาวิทยาลัยแม่โจ้ ให้ถือเป็นที่สุด

ข้อ 8 บรรดาการจัดซื้อจัดจ้างของโครงการด้านวิทยาศาสตร์ วิจัยและนวัตกรรม ให้เป็นไปตามหลักเกณฑ์ของสำนัก รวมทั้งกฎหมาย ระเบียบ ข้อบังคับอื่นที่เกี่ยวข้อง

ครุภัณฑ์ในโครงการวิจัยให้ดำเนินการ ดังนี้

8.1 ในกรณีที่ผู้รับงบประมาณได้รับการจัดสรรงบประมาณสำหรับจัดซื้อครุภัณฑ์ กรรมสิทธิ์  
ในครุภัณฑ์โครงการให้เป็นของส่วนงานต้นสังกัดของผู้รับงบประมาณเมื่อเสร็จสิ้นโครงการ ในระหว่าง  
การดำเนินงานตามแผนงานหรือโครงการให้ถือว่าผู้รับงบประมาณเป็นผู้ครอบครอง บำรุงรักษา ใช้ประโยชน์และเรียกเก็บค่าธรรมเนียมในการใช้ครุภัณฑ์นั้นได้

8.2 ในกรณีที่ผู้รับงบประมาณมีความจำเป็นต้องมีกรรมสิทธิ์ในครุภัณฑ์ในระหว่างการดำเนินงานตามแผนงานหรือโครงการ ให้ผู้รับงบประมาณทำหนังสือแสดงเหตุผลความจําเป็นเสนอต่อสำนัก เพื่อเสนอ กสว. พิจารณาอนุมัติ

หน้า 2

8.3 ในกรณีที่มีการยกเลิกแผนงานหรือโครงการ กรรมสิทธิ์ของครุภัณฑ์ในโครงการให้เป็นไปตามที่สำนักกำหนด หากผู้รับงบประมาณประสงค์จะได้รับกรรมสิทธิ์ในครุภัณฑ์ ให้ผู้รับงบประมาณทำหนังสือแสดงเหตุผลความจําเป็นเสนอต่อสำนัก เพื่อเสนอ กสว. พิจารณาอนุมัติ

8.4 ผู้รับงบประมาณตกลงจะแจ้งให้สำนักบันทึกข้อมูลครุภัณฑ์ที่จัดซื้อแล้ว และรายงานผลการดำเนินงานระบบข้อมูลสารสนเทศวิจัยและนวัตกรรมแห่งชาติ (NRIIS) และในระบบสารสนเทศที่ สกสว. กำหนด พร้อมติดหมายเลขครุภัณฑ์ไว้กับครุภัณฑ์

8.5 เมื่อสิ้นสุดโครงการให้ผู้รับงบประมาณส่งคืนครุภัณฑ์ให้ส่วนงานต้นสังกัดและแจ้งสำนักเพื่อพิมพ์รายการครุภัณฑ์และแผนการให้บริการแก่หน่วยงานและนักวิจัยอื่นที่บันทึกในระบบข้อมูลสารสนเทศวิจัยและนวัตกรรมแห่งชาติ (NRIIS) เพื่อเป็นเอกสารประกอบการปิดโครงการ รายได้หรือค่าธรรมเนียมต่าง ๆ ที่ได้รับจากการให้ใช้ครุภัณฑ์ ให้ถือเป็นรายได้ของผู้ครอบครองกรรมสิทธิ์ครุภัณฑ์นั้น

ข้อ 9 ในกรณีมีเหตุผลความจำเป็นต้องเปลี่ยนแปลงวงเงินงบประมาณให้ดำเนินการตามประกาศคณะกรรมการส่งเสริมวิทยาศาสตร์ วิจัยและนวัตกรรม เรื่อง หลักเกณฑ์การปรับงบประมาณระหว่างปีงบประมาณ การจัดทำคำของบประมาณและการจัดสรรงบประมาณเพื่อการวิจัยและนวัตกรรมที่สำคัญและจําเป็นเร่งด่วน พ.ศ. 2564 ทั้งนี้ การเปลี่ยนแปลงวงเงินงบประมาณข้างต้น สำนักจะปรับปรุงข้อมูลในระบบข้อมูลสารสนเทศวิจัยและนวัตกรรมแห่งชาติ (NRIIS) ให้ถูกต้องและครบถ้วนภายใน 30 (สามสิบ) วันหลังจากที่ได้รับอนุมัติจาก กสว.

ข้อ 10 กรณีมีเหตุผลความจําเป็น ผู้รับงบประมาณสามารถขออนุมัติเปลี่ยนแปลงเงินงบประมาณ  
ข้ามหมวดของโครงการวิจัยได้ไม่เกินร้อยละ 20 (ยี่สิบ) ของหมวดที่รับโอน แต่ต้องไม่กระทบต่อการบรรลุวัตถุประสงค์และผลสัมฤทธิ์ของโครงการวิจัย โดยให้ผู้รับงบประมาณเสนอต่อสำนักเพื่อพิจารณาอนุมัติ ทั้งนี้ ยกเว้นการเปลี่ยนแปลงวงเงินงบประมาณหมวดค่าจ้าง ที่เป็นค่าตอบแทนสำหรับนักวิจัย ผู้ช่วยนักวิจัยและ  
ที่ปรึกษา จะปรับได้รวมกันแล้วต้องไม่เกินร้อยละ 30 (สามสิบ) ของวงเงินงบประมาณรวมของโครงการวิจัย   
โดยให้ผู้รับงบประมาณเสนอต่อสำนักเพื่อพิจารณาอนุมัติและแจ้งต่อ สกสว. ทราบ สำหรับหมวดค่าครุภัณฑ์ และค่าใช้จ่ายในการเดินทางไปต่างประเทศ ผู้รับงบประมาณจะเสนอให้สำนักนําเสนอต่อ สกสว. และ กสว. เพื่อพิจารณาอนุมัติ

ในกรณีมีความจำเป็นต้องเปลี่ยนแปลงวงเงินเกินกว่าที่กำหนดไว้ในวรรคหนึ่ง ให้ดำเนินการดังต่อไปนี้

10.1 กรณีการเปลี่ยนแปลงวงเงินเกินกว่าที่กำหนดและไม่กระทบต่อการบรรลุวัตถุประสงค์และผลสัมฤทธิ์ของโครงการวิจัย ให้แจ้งสำนัก เพื่อเสนอ สกสว. เป็นผู้พิจารณาอนุมัติ

10.2 กรณีการเปลี่ยนแปลงวงเงินซึ่งกระทบต่อการบรรลุวัตถุประสงค์และผลสัมฤทธิ์ของโครงการวิจัยให้แจ้งสำนัก เพื่อเสนอ สกสว. ดำเนินการเสนอ กสว. เพื่อพิจารณาอนุมัติต่อไป

เมื่อ สกสว. หรือ กสว. แล้วแต่กรณี อนุมัติตามวรรคสองแล้ว ให้นําเอกสารหลักฐานที่เกี่ยวข้องแนบเข้าเป็นส่วนหนึ่งของบันทึกข้อตกลงหรือสัญญาตามแต่กรณี ทั้งนี้ การเปลี่ยนแปลงวงเงินงบประมาณข้างต้น สำนักจะปรับปรุงข้อมูลในระบบข้อมูลสารสนเทศวิจัยและนวัตกรรมแห่งชาติ (NRIIS) ให้ถูกต้องและครบถ้วนภายใน 30 (สามสิบ) วันหลังจากที่ได้รับอนุมัติ

หน้า 3

ข้อ 11 กรณีมีเหตุผลความจำเป็นต้องเปลี่ยนแปลงผลผลิต (Output) ของโครงการ โดยไม่มีการเปลี่ยนแปลงวงเงิน ให้ดำเนินการดังต่อไปนี้

11.1 กรณีเปลี่ยนแปลงผลผลิต (Output) ที่ไม่กระทบต่อการบรรลุวัตถุประสงค์และผลสัมฤทธิ์ของโครงการวิจัย ให้ สกสว. เป็นผู้พิจารณาอนุมัติ

11.2 กรณีการเปลี่ยนแปลงผลผลิต (Output) ซึ่งกระทบต่อการบรรลุวัตถุประสงค์และผลสัมฤทธิ์ของโครงการวิจัย ให้ สกสว. ดำเนินการเสนอ กสว. เพื่อพิจารณาอนุมัติต่อไป

ข้อ 12 ผู้รับงบประมาณ ยินยอมให้ความร่วมมือและอำนวยความสะดวกแก่สำนัก สกสว. และผู้ที่ได้รับมอบหมายจาก สกสว. ในการตรวจสอบการดำเนินโครงการพัฒนาวิทยาศาสตร์ วิจัยและนวัตกรรม

ข้อ 13 ผู้รับงบประมาณ จะดำเนินการด้านทรัพย์สินทางปัญญาตามระเบียบและหลักเกณฑ์ของมหาวิทยาลัยแม่โจ้ ทั้งนี้ระเบียบและหลักเกณฑ์ดังกล่าวต้องสอดคล้องกับพระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ. 2564 และประกาศ ระเบียบ หลักเกณฑ์ ที่เกี่ยวข้อง

ข้อ 14 กรณีผู้รับงบประมาณจำเป็นต้องเปลี่ยนแปลงระยะเวลาของโครงการวิจัยตามเอกสาร  
การจัดสรรทุนสนับสนุนงานมูลฐาน (Fundamental Fund) ฉบับนี้ ผู้รับงบประมาณตกลงจะเสนอสำนักเพื่อพิจารณาอนุมัติขยายเวลาโครงการวิจัยครั้งละไม่เกิน 6 (หก) เดือน โดยบันทึกข้อมูลการขยายระยะเวลา  
ในระบบข้อมูลสารสนเทศวิจัยและนวัตกรรมแห่งชาติ (NRIIS) และสำนักจะดำเนินการแจ้งให้ สกสว. ทราบอย่างน้อย 30 (สามสิบ) วันก่อนวันครบกำหนด ทั้งนี้ การขยายระยะเวลาต้องไม่เกินระยะเวลาตามคำรับรอง

กรณีผู้รับงบประมาณมีความจำเป็นต้องขยายเวลาโครงการวิจัยเกินกว่าที่กำหนดไว้ในวรรคหนึ่ง ผู้รับงบประมาณจะแจ้งเหตุผลความจําเป็นต่อสำนักเพื่อ เสนอ สกสว. ดำเนินการเสนอ กสว. พิจารณาอนุมัติต่อไป

**ค. ผลงาน**

ข้อ 15 ผู้รับงบประมาณ จะบันทึกผลการดำเนินงานของแผนงานหรือโครงการวิจัย ซึ่งมีรูปแบบตามแบบตามที่สำนักกำหนด โดยนําส่งแก่สำนักภายในระยะเวลา ดังนี้

15.1 บันทึกความก้าวหน้าและการใช้จ่ายเงินที่ได้รับอุดหนุนประจำปีอย่างน้อยปีละ 2 (สอง) ครั้ง ตลอดระยะเวลาตามเอกสารจัดสรรเงินพัฒนาวิทยาศาสตร์ วิจัยและนวัตกรรม ภายใน 30 (สามสิบ) วันหลังครบกำหนดทุก 6 (หก) เดือน จนครบกำหนดตามระยะเวลาคำรับรอง โดยบันทึกลงในระบบข้อมูลสารสนเทศวิจัยและนวัตกรรมแห่งชาติ (NRIIS) พร้อมทั้งส่งเอกสารที่พิมพ์จากระบบข้อมูลสารสนเทศวิจัยและนวัตกรรมแห่งชาติ (NRIIS) มายังสำนัก

15.2 นําส่งผลการดำเนินโครงการพัฒนาวิทยาศาสตร์ วิจัยและนวัตกรรม และรายงานการใช้จ่ายเงินที่ได้รับอุดหนุน รวมทั้งรายงานผลการวิจัยฉบับสมบูรณ์ ภายใน 30 (สามสิบ) วันก่อนสิ้นสุดคำรับรอง หรือตามที่สำนักร้องขอ

15.3 รายงานผลลัพธ์ (Outcome) และผลกระทบ (Impact) ของผลงานการพัฒนาวิทยาศาสตร์ การวิจัยและนวัตกรรม ที่ได้รับงบประมาณสนับสนุนจากกองทุนส่งเสริมวิทยาศาสตร์วิจัยและนวัตกรรม แก่ สกสว. ทุกปีเป็นระยะเวลาต่อเนื่อง 5 (ห้า) ปี หรือตามระยะเวลาที่ สกสว. กำหนด โดยบันทึกลงในระบบข้อมูลสารสนเทศวิจัยและนวัตกรรมแห่งชาติ (NRIIS) พร้อมทั้งส่งเอกสารที่พิมพ์จากระบบข้อมูลสารสนเทศวิจัยและนวัตกรรมแห่งชาติ (NRIIS) มายังสำนักเพื่อจัดส่งให้ สกสว. ต่อไป

ทั้งนี้สำนักขอสงวนสิทธิ์ในการพิจารณาเปลี่ยนแปลงระยะเวลาตามวรรคหนึ่ง ตามที่ สกสว. เห็นเหมาะสม

หน้า 4

**ง. สิทธิและการยกเลิก**

ข้อ 16 ผู้รับงบประมาณยินยอมให้สำนักมีสิทธิระงับการจ่ายเงินอุดหนุนตามคำรับรองหรือจ่ายเงินอุดหนุนเพียงบางส่วนแก่ผู้รับงบประมาณ ในกรณีสำนักได้รับจัดสรรงบประมาณสนับสนุนจากกองทุนส่งเสริม ววน. ไม่เพียงพอ

ข้อ 17 ในกรณีที่ผู้รับงบประมาณ ไม่สามารถดำเนินงานตามโครงการวิจัยได้อย่างมีประสิทธิภาพ หรือใช้เงินผิดวัตถุประสงค์ตามที่ตกลงกันไว้ตามโครงการวิจัยข้อใดข้อหนึ่ง ผู้รับงบประมาณจะดำเนินการแจ้งให้สำนักทราบเป็นหนังสือโดยเร็ว รวมทั้งกรณีสำนักเป็นผู้ตรวจพบการกระทำดังกล่าว ผู้รับงบประมาณยินยอมให้สำนักมีสิทธิชะลอหรือระงับโครงการวิจัยชั่วคราวหรือปรับโครงการวิจัย ทั้งนี้สำนักอาจใช้ดุลพินิจและมีมติระงับโครงการวิจัยตามที่เห็นสมควร และจะมีผลต่อการพิจารณาจัดสรรงบประมาณของผู้รับงบประมาณ  
ในปีถัดไป

ข้อ 18 ในกรณีที่ผู้รับงบประมาณมีเหตุผลความจำเป็นต้องยุติโครงการวิจัย ผู้รับงบประมาณ  
จะดำเนินการแจ้งให้สำนักทราบเป็นหนังสือโดยเร็ว เพื่อดำเนินการเสนอต่อ สกสว. และ กสว. พิจารณาต่อไป

หน้า 5

**เอกสารแนบ 2**

**ข้อเสนอแผนงานวิจัย ชุดโครงการวิจัย โครงการวิจัย**

**ทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2567**

**เอกสารแนบ 3**

**บัญชีธนาคารของผู้ให้คำรับรอง**

**ชื่อธนาคาร** .............................................................. **สาขา** ..............................................................

**ประเภทบัญชี** ………………………………………………….

**ชื่อบัญชี** ..................................................................

**เลขที่บัญชี** ..............................................................

**หมายเหตุ :** แนบสำเนาหน้าบัญชีธนาคาร พร้อมรับรองสำเนาถูกต้อง